ການມອບ-ຮັບໜ້າທີ່ຜູ້ບໍລິຫານລະດັບສູງ ພາຍໃນກະຊວງສຶກສາທິການ ແລະ ກິລາຄັ້ງນີ້, ປະກອບມີ ຫົວໜ້າຫ້ອງການກະຊວງ, ຫົວໜ້າກົມຈັດຕັ້ງ-ພະນັກງານ, ກົມພົວພັນຕ່າງປະເທດ, ກົມກວດກາ, ກົມການເງິນ ແລະ ຜູ້ອໍານວຍ ການ ສະຖາບັນ.ໃນນີ້, ທ່ານ ຮສ.ປອ ສີສະໝອນ ສິດທິຣາດວົງສາ ຫົວໜ້າຫ້ອງການກະຊວງ ໄດ້ມອບໜ້າທີ່ວຽກງານຕ່າງໆຂອງຫ້ອງການໃຫ້ແກ່ທ່ານ ນາງ ຂັນທະລີ ສີຣິພົງພັນ ຮັບຜິດຊອບເປັນຫົວໜ້າ ຫ້ອງການກະຊວງ; ທ່ານ ຈັນສະໝຸດ ແກ້ວສຸດທາ ຫົວໜ້າ ກົມຈັດຕັ້ງ-ພະນັກງານ ມອບໜ້າ ທີ່ວຽກງານຂອງກົມຈັດຕັ້ງໃຫ້ແກ່ທ່ານ ນາງ ວຽງແກ້ວ ພົມມະວົງ ເປັນຜູ້ວ່າການ ຫົວໜ້າກົມຈັດຕັ້ງ-ພະນັກງານ; ທ່ານ ປອ. ຈັນທະວອນ ພັນດໍານອງ ຫົວໜ້າ ກົມພົວພັນຕ່າງປະເທດ ມອບໜ້າທີ່ວຽກງານ ຂອງກົມພົວພັນຕ່າງປະເທດໃຫ້ແກ່ ທ່ານ ຮສ.ປອ ສີສະໝອນ ສິດທິຣາດວົງສາ ເປັນຫົວໜ້າກົມພົວພັນ ຕ່າງປະເທດ; ທ່ານ ນາງ ຂັນທະລີ ສີຣິພົງພັນ ຫົວໜ້າກົມກວດກາ ມອບໜ້າທີ່ວຽກງານ ຂອງກົມກວດກາໃຫ້ແກ່ທ່ານ ສີຊະນະ ບຸບຜາ ເປັນຫົວໜ້າກົມກວດກາ; ທ່ານ ສີຊະນະ ບຸບຜາ ຫົວໜ້າກົມການເງິນ ມອບໜ້າທີ່ວຽກງານ ຂອງກົມການເງິນ ໃຫ້ແກ່ທ່ານ ນາງ ດາລາ ພະກອນຄໍາ ເປັນຜູ້ວ່າການຫົວໜ້າກົມ ການເງິນ ແລະ ທ່ານ ສຸລິຄໍາກອນ ສີສຸລາດ ຜູ້ວ່າການອໍານວຍການ ສະຖາບັນພັດທະນາການບໍລິຫານການສຶກສາ ມອບໜ້າທີ່ວຽກງານ ຂອງສະຖາບັນພັດທະນາ ການບໍລິຫານ ການສຶກສາໃຫ້ແກ່ທ່ານ ຈັນສະໝຸດ ແກ້ວສຸດທາ ເປັນຜູ້ອໍານວຍການສະຖາບັນການພັດທະນາ ການບໍລິຫານການສຶກສາ ກະຊວງສຶກສາທິການ ແລະ ກິລາ. ສ່ວນລາຍລະອຽດຂອງວຽກງານຕ່າງໆ ທີ່ຫົວໜ້າຫ້ອງການ, ຫົວໜ້າກົມຈັດຕັ້ງ-ພະນັກງານ, ກົມພົວພັນຕ່າງປະເທດ, ກົມກວດກາ, ກົມການເງິນ ແລະ ຜູ້ອໍານວຍການສະຖາບັນ ທີ່ຈະສືບຕໍ່ນັ້ນໃຫ້ປະຕິບັດຕາມພາລະບົດບາດ ຂອງພາກສ່ວນດັ່ງກ່າວທີ່ໄດ້ກໍານົດໄວ້ ແລະ ປະຕິບັດ ຕາມເອກະສານ ຕ່າງໆ ທີ່ສະຫຼຸບສັງລວມໄວ້.
ໂອກາດນີ້, ທ່ານ ຮສ.ປອ ກອງສີ ແສງມະນີ ໄດ້ກ່າວສະແດງຄວາມຍ້ອງຍໍຊົມເຊີຍ ຕໍ່ຄະນະນຳດັ່ງກ່າວ ທີ່ໄດ້ຮັບການແຕ່ງຕັ້ງ, ຍົກຍ້າຍໃຫ້ເຮັດໜ້າທີ່ໃໝ່ ພ້ອມທັງເນັ້ນ ໃຫ້ຜູ້ທີ່ເປັນຫົວໜ້າ ຕ້ອງສະແດງຄວາມ ເປັນແບບຢ່າງ ແຕ່ບໍ່ແມ່ນຜະເດັດການ ຫຼື ອາດຍາສິດ, ຕ້ອງຫ້າວຫັນ, ມີຫົວຄິດປະດິດສ້າງ, ກ້າຕັດສິນໃຈໃນຂອບເຂດທີ່ຕົນຮັບຜິດຊອບ, ຜິດຕ້ອງຍອມຮັບ, ຖືກຕ້ອງຍ້ອງຍໍຊົມເຊີຍ ແລະ ບັນດາສະຫາຍທີ່ໄດ້ຖືກຍົກຍ້າຍ ແລະ ຜູ້ຮັບໜ້າທີ່ໃໝ່ ຂໍໃຫ້ມີຄວາມຕັດສິນໃຈຢ່າງເດັດດ່ຽວ ເພື່ອເຮັດໃຫ້ວຽກງານການສຶກສາ ແລະ ກິລາ ມີການພັດທະນາດີຂຶ້ນເລື້ອຍໆ.
(ສາວສະຫວັນ)